Landsretten stadfæstede byrettens afgørelse om, at det tillades at videoafhøre forurettede, jf. retsplejelovens § 745 e
Ret: Østre Landsret (2. instans)
Faggruppe: Straffesag — Øvrige straffesager
Sagsemner: Efterforskning og straffeproces;

/

UDSKRIFT

AF

ØSTRE LANDSRETS DOMBOG

____________

K E N D E L S E

Afsagt den 27. oktober 2011 af Østre Landsrets 22. afdeling

(landsdommerne Jens Kruse Mikkelsen, Mikael Sjöberg og

Lone Bach Nielsen (kst.)).

22. afd. kære nr. S-3014-11:

Anklagemyndigheden

mod

Tiltalte

(CPR nr. (Født 1966))

(advokat Niels Rex, besk.)

Advokat Niels Rex har kæret Odense Rets kendelse af 5.

oktober 2011 (8-3148/2011), hvorved det blev bestemt, at

den af anklagemyndigheden fremsatte anmodning om

tilladel-se til videoafhøring af Forurettede tages til følge.

Anklagemyndigheden har påstået stadfæstelse.

Sagens oplysninger

Tiltalte er ved anklageskrift af 20. juni 2011 tiltalt for

overtrædelse af straffelovens § 224, jf. § 222, stk. 2, ved en

dag i august eller september 2006 at have haft anden kønslig

omgængelse end samleje med forurettede, idet han stak to



/

eller flere fingre op i hendes skede og bevægede fingrene

rundt i skeden.



/

- 2 -

Af politiets afhøringsrapport af 10. august 2011 fremgår

blandt andet, at forurettede, der er 16 år, har været indlagt på

Børne- og Ungdomspsykiatrisk Afdeling fra den 12.

november 2010 til den 13. december 2010, fra den 2. januar

2011 til den 28. februar 2011, den 5. juni 2011 (udskrevet

samme dag), og fra den 14. juni 2011 til den 10. august

2011(afhørings-tidspunktet). Det er uoplyst, om forurettede

nu er udskrevet. Socialrådgiver Person fra Børne- og

Ungdomspsykiatrisk Afdeling har til rapporten oplyst, at det

ikke er ureali-stisk at tro, at forurettede først i løbet af 2012

vil være i klar bedring, hvis behandlingen forløber som

planlagt. Endvidere fremgår af rapporten, at forurettede

inden for de sidste ca. 14 dage havde gjort skade på sig selv

5-6 gange primært ved at skære sig selv i armene.

Retsgrundlag

Retsplejelovens § 745 e og § 872 lyder som følger:

”§ 745 e. Kan politiets afhøring af et barn, når
afhøringen optages på video

(videoafhøring), formodes at ville finde anvendelse
som bevis under hovedfor-handlingen, skal forsvareren
være til stede under videoafhøringen.

Stk. 2. Den, der er mistænkt eller sigtet, har ikke
adgang til at overvære vi-

deoafhøringen. Den pågældende skal snarest muligt
have adgang til sammen med sin forsvarer at
gennemse videooptagelsen hos politiet. En begæring
fra den, der er mistænkt eller sigtet, eller dennes
forsvarer om, at der foretages genafhøring af barnet,
skal fremsættes snarest muligt herefter. ”

”§ 872. Politiets afhøring af et barn kan, når
afhøringen er optaget på video

(videoafhøring), benyttes som bevis under
hovedforhandlingen. ”

Af de almindelige bemærkninger i forarbejderne til lov nr.

228 af 2. april 2003, hvorved retsplejelovens § 745 a (nu §



/

745 e) og § 877 a (nu § 872) blev indsat (lovforslag nr. L117

fremsat den 10. december 2002), fremgår blandt andet:

”3.4. Justitsministeriets overvejelser 3.4.1. Det er i dag
almindelig praksis i en række sager, at politiets
afhøring af børn optages på video med henblik på en
senere forevisning under domsfor-handlingen.

Dette er imidlertid en fravigelse af det almindelige
princip om bevisumid-

delbarhed, hvorfor anvendelse af videoafhøringer kun
bør ske i de tilfælde, hvor afgørende hensyn taler for,
at vidnet ikke skal give møde umiddelbart for den
dømmende ret.



/

- 3 -

Det er derfor udgangspunktet, at afhøring af børn
kun foretages på denne

måde, når barnet er 12 år eller derunder. Der kan dog
foreligge særlige om-stændigheder, herunder barnets
udvikling og psykiske tilstand, der bevirker, at der
foretages videoafhøring af også ældre børn.”

Landsrettens begrundelse og resultat

Efter forarbejderne til retsplejelovens § 745 e og § 872 kan

videoafhøring af et barn over 12 år i tilfælde af mistanke om

seksuelle overgreb ske, hvis der foreligger særlige omstæn-

digheder, herunder barnets udvikling og psykiske tilstand.

Herefter og i øvrigt af de af byretten anførte grunde,

tiltræder landsretten, at det tillades at videoafhøre

forurettede, jf. retsplejelovens § 745 e, hvorfor

b e s t e m m e s :

Byrettens kendelse stadfæstes.

(Sign.)